


ПЛАН

за работа на Координационен съвет за противодействие на насилието и тормоза в ДГ

Състав на Координационен съвет в ДГ „Щурче“ за 2023/2024 г.
Председател БОРЯНКА СЪБЧЕВА, на длъжностстарши учител музика ДГ.
Членове:
1. ГАБРИЕЛА ТОДОРОВА, на длъжност старши учител ДГ.
2. ПОЛЯ КАЙТАЗОВА, на длъжност учител ДГ.
3. ВАНЯ ЛИЧЕВА – медицинска сестра в ДГ „Щурче“.
4. ГГЕРГАНА СИМЕОНОВА-КАРАБАНЧЕВА – родител дете втора възрастова група



Дейности по превенция
Дейности по превенция на равнище детска градина
1. Актуализиране на етичен кодекс на ДГ „Щурче“ гр. Плевен.
Срок: 29.09.2023г.
Отговаря: директор
2. Актуализиране на единни правила на ДГ „Щурче“, които да станат част от Правилника за дейността на детската градина:
2.1. Изработване на правила на поведение и ценности от всяка група;
Срок: 29.09.2023г.
Отговаря:учители по групи
2.2. Обобщаване на правилата на ниво детска градина.
Срок:29.10.2023г.
Отговаря:директор
2.3. Внасяне на промени в Правилника за дейността на детската градина .
Срок:29.10.2023г.
Отговаря: Директор на ДГ

3. Запознаване на цялата общност с определението, проявлението и последиците от насилието и тормоза.
	3.1. Запознаване на персонала на детската градина на общо събрание
Срок: 29.10.2023г.
Отговаря: Директор на ДГ
	3.2. Запознаване на родителите на тематични родителски срещи
Срок:постоянен
Отговаря: учителите в група

5. Повишаване квалификацията на педагогическия персонал - реализиране на специализирани обучения за превенция и справяне с насилието и тормоза (конкретна тема).
Срок:постоянен
Отговаря: Директор на ДГ

6. Създаване на информационна справка (приложение 1) към Плана за наличните ресурси в общността - съществуващи услуги и програми за превенция и противодействие на насилието и тормоза в детската градина.
Срок:декември 2023г.
Отговаря: Председател на Координационния съвет

Дейностите по превенция на ниво група:
1. Създавне правила за поведение на групата – съвместно от децата и учителя в група.
Срок:септември 2023г.
Отговаря: учител в група

2. Правилата се оформят по разбираем за децата начин и се поставят на видно място в групата
Срок:септември 2023г.
Отговаря: учител в група


3. Обучителни дейности и работа с групата, в които водеща роля има учителят, на.тема:
1.	Правата на децата и отговорностите, които те създават по отношение на околните.
2.	Ценностите - какво са, какви могат да бъдат, как се проявяват в поведението, как се прилагат в ежедневието?
3.	Какво представляват насилието и тормозът, разпознаваме ли ги, как можем и на кого да съобщаваме за случаи на насилие и тормоз?
4.	Какви са преживяванията на извършителя, последователите, потърпевшия и наблюдателите?
5.	Как се чувстваме, когато видим прояви на насилие и тормоз и какво правим? Какво можем да направим?
4. Провеждане на тематични „Дни на родителя“, в които родителите представят своите професии, хобита, интереси, така че да направят видима връзката между образованието и приложението му в живота.
Срок:постоянен
Отговаря: учител в група, членове на Координационния съвет от родителите

5. Провеждане на конкурс за детска рисунка на тема „Нарисувай страха“.
Срок:постоянен
Отговаря: учител в група, членове на Координационния съвет от родителите



Дейности по интервенция
Дейности по интервенция на ниво детска градина 
1. Водене на електронен дневник със случаи по форма (приложение 2)
[bookmark: _GoBack]Срок:ноември 2023г.
Отговаря: председател на Координационния съвет
2. При тежък инцидент или при повторна ситуация на тормоз се изпълняват стъпките описани в Процедура за реакция при прояви на тормоз (Приложение 3).
Срок: при необходимост

3. При насилие на дете срещу член на екипа на детската градина се изпълняват стъпките описани в Процедура за действие при агресия на дете срещу възрастен (Приложение 4)
Срок: при необходимост

4. При насилие на възрастен (в това число член на персонала на ДГ, родител на детето или пък родител на друго дете или външен за общността възрастен) срещу дете се изпълняват стъпките, описани в процедура за действие при насилие върху дете (Приложение 5).
Срок: при необходимост
5. При решение на Координационния съвет за иницииране на работа по случай, включително насочване на случая към други служби се изпълняват стъпките, описани в Процедура за иницииране на работа по случай и насочване на случая към други служби (Приложение 6).
Срок: при необходимост

Дейности по интервенция на ниво група 
1. В случай на тормоз между децата или насилие над член на персонала от страна на дете, интервенция на ниво група, се реализира според възможностите описани в Подходи при интервенция след ситуация на тормоз на ниво група (Приложение 7). 




Приложение 1
Информационна справка 
за наличните ресурси в общността - съществуващи услуги и програми за превенция и противодействие на насилието и тормоза в детската градина

	№
	Местонахождение
	Телефон, е-mail
	Услуга
	Лице за контакт
	Забележка

	1
	гр. Плевен, ул. „Белмекен" №11
	064/801 719 | csrijdpn_pleven@abv.bg
	Център за социална рехабилитация и интеграция
	Диана Димитрова
	Безплатна

	2
	гр. Плевен, ул. „Даскал Димо" №7
	064/80 13 03 | csridupleven@abv.bg
	Център за социална рехабилитация и интеграция
	Габриела Аспарухова
	Безплатна

	3
	гр. Плевен, ул. „Цар Самуил" №55
	064/82 10 92 | fania_e@abv.bg
	Дневен център за деца/младежи с увреждания
	Фаня Николова
	Безплатна

	4
	гр. Плевен, ул. „Г. Бенковски“ №61 
	064/82 41 56 | center_op_pleven@abv.bg 
	Център за обществена подкрепа 
	Албена Димитрова
	Безплатна

	4
	Гр. Плевен ул. „Панега“ 28 А ет.2
	0879538112
SKCPleven@yahoo.com
	Център за психологическо консултиране и подкрепа
	Димитър Грънчаров
	Платена




Приложение 2
Дневник със случаи

	Дата
	Група
	Участници
	Вид тормоз
	Ниво
	Какво е предприето
	Подпис на служителя

	
	
	
	
	
	
	

	
	
	
	
	
	
	



Указания за водене на дневник със случаи:
1. В Дневника със случаи се вписват само ситуациите, съответстващи на второ и трето ниво на тормоз, съгласно Приложение 1 на Механизъмза противодействие на тормоза и насилието в институциите в системата на предучилищното и училищното образование.
2. В Дневника вписването се прави от учителя, които е станал свидетел на случката или от учителя в групата, ако няма възрастен свидетел
3. Задължително се правят вписвания във всяка една колона.
4. Анализ на вписаните ситуации се прави от Координационния съвет. На база на анализа Координационния съвет дава становище и насочва детето към допълнителна подкрепа за дете в риск.
5. Дневникът се съхранява от посочения в заповед на директора учител. Достъп до него имат: директора на детската градина; членовете на Координационния съвет; педагозите при вписване на случаи; експерти от РУО, МОН и ДАЗД при провека.


Приложение 3
Процедура за реакция при прояви на тормоз


1. Стартиране на процедурата: при наблюдавана ситуация на тормоз или при съобщена ситуация на тормоз.
1.1. При наблюдавана ситуация на тормоз незабавно се прекратява ситуацията. В случай на физически тормоз децата трябва да бъдат разделени и да се прекрати физическият контакт между тях незабавно. Когато има опасност за живота на детето, може да се използва разумна физическа сила под формата на избутване, издърпване, задържане на място.
Не трябва веднага да се разпитва за случилото се, да се обсъждат причините за насилието или да се изяснява ситуацията. Това може да се случи на по-късен етап. Важното е учителят ясно да обяви пред всички, че това е насилие и то е недопустимо поведение. В този момент не е добре да се разпитва за подробности и детето, което е потърпевшо, особено в присъствието на детето, което е нанесло насилието/тормоза и на други деца, защото това може да урони неговото достойнство. Фокусът на интервенцията трябва да бъде насочен към децата- свидетели на насилието, към средата, а не към активните участници и потърпевшите в ситуацията на насилие;
Когато става въпрос за първа проява, която не е тежка по отношение на нанесената вреда, може да се приложи подходът за възстановяване на щетата или да се наложи друга предварително съгласувана мярка.
До 1 час се уведомява директора на детската градина.
1.2. При съобщена ситуация на тормоз до 1 час от научаването следва устно да се уведоми директора на детската градина.
2. Директорът на детската градина, заедно с докладващия учител правят преценка на ситуацията и решават дали има тормоз и от кое ниво е.
3. При първо ниво на тормоз учителя в група предприема педагогически мерки за интервенция. 
· На първо място се уведомяват родитилите на участвалите в ситуацията деца;
· Използва се подхода „Възстановяване на щетата“ в следните стъпки:
· като първа стъпка учителят изслушва детето. Не е желателно детето да се изслушва съвместно с потърпевшото дете;
· ключов момент във възстановяването на щетата е, че учителят разговаря с детето, а детето само предлага как ще поправи грешката си, с което отново ще се възстанови нарушената ценност. С това негово предложение трябва да се съгласи и детето, което е потърпевш от насилието. Този процес се медиира от ангажирания в случая учител;
· след изясняване на ситуацията и постигане на договореност, учителят за определен период от време проследява поведението на децата и дава обратна връзка. Учителят може да потърси съдействие и от другите учители, които също да наблюдават поведението на децата и да реагират своевременно. 
· при преценка може да бъде насочено към услуги в общността
· Предприема се педагогическа интервенция на ниво група
· Проследява се ефекта от предприетите мерки и действия
4. При второ и трето ниво на тормоз се докладва случилото се на председателя на координационния съвет за противодействие на насилието и тормоза в детската градина и се правят следните стъпки:
· Ситуацията се вписва в Дневник на случаи от учителя, който е бил свидетел или от учителя в група;
· Подготвя се доклад до РУО (в свободен текст) и до Дирекция „Социално подпомагане“, Отдел „Закрила на детето“ (също в свободен текст) като докладването в ОЗД е задължително за трето ниво на тормоз и по преценка за второ.
· Уведомяват се родителите на децата, участвали в ситуацията (изключение се прави, ако има опасност родителя да нарани детето си, но този факт изрично се описва в доклада до ОЗД).
· До три работни дни ситуацията се разглежда от Координационния съвет за противодействие на тормоза, който прави анализ на ситуацията и оценка на риска и при нужда инициира работа по случай (Приложение 6)

5. 
БЛОК СХЕМА ЗА РЕАКЦИЯ ПРИ ПРОЯВИ НА ТОРМОЗ
Наблюдавана ситуация на тормоз
Прекратяване на ситуацията
В случай на физически тормоз децата трябва да бъдат разделени и да се прекрати физическият контакт между тях незабавно
Когато има опасност за живота на детето, може да се използва разумна физическа сила под формата на избутване, издърпване, задържане на място
незабавно
Получен сигнал за тормоз
Доклад до директора (устен)
до 1 час
до 1 час
Преценка от директора, съвместно с учителя за наличие на ситуация на тормоз и определяне на нивото му
Регистриране на ситуацията в дневник за ситуации на тормоз на детската градина от свидетеля на случката или учителя на групата

Действия на учител в група 
Насочване на сигнал ОЗД (по преценка за второ ниво и задължително за трето ниво
Доклад към началник РУО
(свободен текст)
Второ и трето ниво на тормоз
Първо ниво на тормоз
Доклад към председателя на съвет за противодействие на тормоза от служителя, идентифицирал тормоза.
(в устна форма)
Разглеждане на регистрираната ситуация от Координационен съвет за противодействие на тормоза 
Уведомяване на родител
(изключение – ако родителя има опасност да нарани детето)
Верифициране на ситуацията
Анализ на ситуацията от регистъра и оценка на риска
Иницииране на индивидуална работа по случай с дете, което се намира в ситуация на риск. Дава становище за допълнителна подкрепа на дете в риск
Проследяване на предприетите мерки и действия
Уведомяване на родител
Възстановяване на щети
(материални или нематериални)
Интервенция на ниво дете(индивидуално) и/ или група
Проследяване на предприети мерки и действия
Верифициране на ситуацията





























Приложение 4
Процедура за действие при агресия на дете срещу възрастен

1. Незабавно прекратяване на действието от възрастен, който е в близост до мястото на извършеното насилие.
2. Оказване на  помощ, в случай че има пострадал/пострадали.
3. Отделяне на детето с оглед на възстановяване на сигурността. Отделянето на детето може да бъде временно до успокояването му, осъществява се психологическо консултиране/кризисна интервенция.
3.1. Ако градината не разполага с подготвен специалист – психолог, за осъществяване на психологическо консултиране/кризисна интервенция се търсят външни ресурси
4. Уведомяват се родителите на детето.
5. За целите на изясняване на ситуацията и причините довели до нея е препоръчително разговорът с детето да не е непосредствено след събитието.  Разговорът  задължително се провежда от  психолог. Психологът  дава становище след оценката на проблема и поведението на детето за целите на вземането на решение за последствията от педагогическия съвет.
6. Детската градина организира провеждане на педагогически съвет за вземане на решение за последващи действия. Обсъждат се възможни действия и се прави план за работа с детето.



Приложение 5
Процедура за действие при насилие върху дете

1. Стартиране на процедурата: при наблюдавана или докладвана ситуация на насилие от страна на възрастен върху дете. Тази процедура се стартира независимо дали възрастния е родител или близък на детето, член на педагогическия или непедагогическия персонал на градината, гост на градината, стажант или доброволец, който работи с децата, работник, който изпълнява временни дейности в детската градина или случаен възрастен.
2. При наблюдавана ситуация на насилие, тя следва да бъде прекратена незабавно. За целта подайте сигнал към спешен телефон 112. При нужда осигурете медицинска помощ на пострадалото дете до пристигането на спешните екипи.
3. Подайте сигнал за случилото се към ОЗД – Плевен или към Национална гореща телефонна линия 116 111.
4. Уведомете родителите на пострадалото дете. (Ако родителят е насилника, тази стъпка не е задължителна).
5. При докладвана ситуация на насилие, съберете максимално възможната информация от докладващия.
6. До 1 час от събитието, свързано с насилието или научаването за насилие, докладвайте до директора на детската градина.
7. Обсъдете събраната информация с учителя в групата на детето, други учители и председателя на Координационния съвет за противодействие на тормоза и насилието.
8. До 24 часа от събитието, свързано с насилието или научаването за насилие следва да се подготвят писмени сигнали до ОЗД-Плевен, с копие до Община Плевен и писмен доклад до Началник на РУО-Плевен.
9. Ако извършителя на насилието е от персонала на детската градина или стажант или доброволец, работещ с децата се започва вътрешна проверка и се изискват писмени обяснения.




БЛОК-СХЕМА
за реагиране за насилие/съмнение за насилие над дете
Уведомете родителите на пострадалото дете.
До 24 часа от получаването на сигнала
Наблюдавана ситуация на насилие
Прекратяване на ситуацията
Сигнализирайте на телефон 112. При нужда осигурете медицинска помощ за детето.
незабавно
Получен сигнал за насилие
Доклад до директора (устен)
до 1 час
до 1 час
Насочване на сигнал към ОЗД (в писмен вид)
Съберете информация от подаващия сигнала
Подайте устен сигнал към ОЗД или национална гореща линия 116 111
Обсъдете информацията с учителя в групата на детето, други учители и председателя на Координационния съвет за противодействие на тормоза и насилието
Доклад към началник РУО
 (в писмен вид)
Насочване на копие от сигнала към Община Плевен (в писмен вид)
Ако извършителя на насилието е от персонала на детската градина или стажант или доброволец, работещ с децата се започва вътрешна проверка и се изискват писмени обяснения.






















Приложение 6
Процедура за иницииране на работа по случай и насочване на случая към други служби
Стартиране на процедурата: при вписана ситуация на тормоз от второ или трето ниво.
1. Верифициране на ситуацията – нужно е да се разбере не толкова какво се е случило (като факти), а как са се чувствали участниците в нея. Емоционалното състояние дава обяснението на това, което се е случило.
2. Анализ на ситуацията и оценка на риска – нужно е да се прецени дали съществува вероятност едно и също дете да изпада в една и съща ситуация, в същата или в разменена роля, напр. дали детето, което е проявило агресия в една ситуация, ще прояви същата агресия в друга или пък ще бъде жертва на агресия. Прави се преценка и на това колко голяма е тази вероятност.
3. При рискови фактори, които са извън възможностите за въздействие от страна на детската градина може да се вземе решение за насочване на дете в риск към допълнителна подкрепа и се уведомява ОЗД-Плевен за дете в риск.
4. При рискови фактори, които могат да се управляват от детската градина, в сътрудничество с родителите, но и необходимост от услуги, които детската градина не може да предложи, родителите се насочват към подходящи услуги в общността, описани в приложение 1.






Приложение 7
Подходи при интервенция след ситуация на тормоз на ниво група

· Обсъждане между децата и учителя на групата с цел изясняване на възникнал проблем, влиянието върху всички участници и свидетели, последствията, както и възможните решения.

· Съвместни действия между учител и психолог и включване на външни специалисти.

· Може да се организират допълнителни занятия с цялата група с подкрепата на психолога. За целта би могъл да се покани и външен за детската градина специалист.

· Използване на посредник при разрешаване на конфликта.

· Провеждане на тематична родителска среща.

